Sir Isaac Newton (ur. 4 styčnia 1643, zm. 31 marca 1727, wedle kalyndořa grygoriańskigo; abo ur. 25 grudnia 1642, zm. 20 marca 1726 wedle užywanygo wōunčas kalyndořa julijōńskigo) – angelski fizyk, matymatyk, astrōnōm, filozof, historyk, badač Biblije a alchymik. W swojym suynnym dziele "Philosophiae Naturalis Principia Mathematica " (1687 r.) předstowiu prawo powšychnygo ćōnžynio, a tyž prawa ruchu ležōnce u podstaw mechaniki klasyčnyj. Niyzaležniy ôd Gottfriyda Leibniza přičyniu sie do rozwoju rachōnku rōžničkowygo i coukowygo. Kej piyršy wykazou, aže te same prawa řōndzōm ruchym ciou na Ziymie kej i ruchym ciou niybieskych. Jygo dociekanio doprowadziuy do rewolucyji naukowyj a přijyńcio teorii heljocyntryzmu. Podou matymatyčne uzasadniyniy do praw Keplera i rozšeřōu je udowadniajōnc, aže ôrbity (we wiynkšości kōmet) sōm niy yno eliptyčne, nale mōgōm być tyž hiperbolične i parabolične. Guosiu, aže świotuo mo natura korpuskularno, čyli aže skuodo sie s čōnstek. Bōu piyršym, kery zdou se sprawa, aže widmo barw ôbserwowane podčas padanio biouygo świotua na pryzmat je cechōm padajōncygo świotua, a niy pryzmatu, kej guosiu 400 lot nazod Roger Bacon. "Method of Fluxions" (1671) "De Motu Corporum" (1684) "Philosophiae Naturalis Principia Mathematica" (1687) "Opticks" (1704) "Arithmetica Universalis" (1707) "An Historical Account of Two Notable Corruptions of Scripture"(1754) Dzieua Newtona. Opublikowane pośmiyrtnie we 1728: "Short Chronicle", "The System of the World", "Optical Lectures", "Universal Arithmetic", "The Chronology of Ancient Kingdoms, Amended" a "De mundi systemate".